L-Armenja, l-Ażerbajġan u r-Russja bi ftehim li jtemm il-kunflitt f'Nagorno-Karabakh
L-Armenja, l-Ażerbajġan u r-Russja ffirmaw ftehim li jtemm il-kunflitt militari f'Nagorno-Karabakh. Dan wara sitt ġimgħat sħaħ ta' ġlied u vjolenza, deskritti bħala l-agħar mid-disgħinijiet, meta kien hemm qbil fuq il-waqfien mill-ġlied. Il-ftehim jgħid fost l-oħrajn li l-Ażerbajġan se jkun jista' jżomm l-inħawi ta' Nagorno-Karabakh li kiseb hu fl-aħħar kunflitt, bl-Armenja taqbel li titlaq minn dawk iż-żoni li huma viċin, fil-ġimgħat li ġejjin. Il-ftehim daħal fis-seħħ it-Tlieta.